rejauldu/bengali-wikipedia huggingface dataset:
ইসলামী বিশ্ববিদ্যালয় বাংলাদেশ, ভারত, পাকিস্তানের ও অন্যথা 'ইসলামী বিশ্ববিদ্যালয়' নামের শিক্ষা প্রতিষ্ঠানগুলিকেই নির্দেশ করে:-   বাংলাদেশ   ইসলামী বিশ্ববিদ্যালয়, বাংলাদেশ- বাংলাদেশের সরকারি বিশ্ববিদ্যালয়। ১৯৭১ সালে স্বাধীনতার পর প্রথম প্রতিষ্ঠিত বিশ্ববিদ্যালয়, এটি ১৯৭৯ সালে ২২ নভেম্বর প্রতিষ্ঠিত হয়। বিশ্ববিদ্যালয় পর্যায়ে এটিই বাংলাদেশের সর্বোচ্চ ইসলামী বিদ্যাপীঠ।  আন্তর্জাতিক ইসলামি বিশ্ববিদ্যালয়, চট্টগ্রাম- বাংলাদেশের একটি বেসরকারী বিশ্ববিদ্যালয়। এই বিশ্ববিদ্যালয়ের স্থায়ী ক্যাম্পাস সীতাকুন্ডের কুমিরাতে অবস্থিত।  ইসলামি আরবি বিশ্ববিদ্যালয়- ২০১৩ সালে প্রতিষ্ঠিত বাংলাদেশের একটি সরকারি বিশ্ববিদ্যালয়।  বাংলাদেশ ইসলামী বিশ্ববিদ্যালয়-বাংলাদেশের ঢাকায় অবস্থিত একটি বেসরকারী বিশ্ববিদ্যালয়।  ইসলামী প্রযুক্তি বিশ্ববিদ্যালয়- বাংলাদেশের গাজীপুর জেলায় অবস্থিত একটি আন্তর্জাতিক প্রকৌশল বিশ্ববিদ্যালয়।   সৌদি আরব   মদীনা ইসলামী বিশ্ববিদ্যালয়- সৌদি আরব পবিত্র শহর মদীনায় অবস্থিত একটি রাজ ডিক্রির বিশ্ববিদ্যালয়।  আল-ইমাম মুহাম্মাদ ইবনে সৌদ ইসলামি বিশ্ববিদ্যালয়- সৌদি আরবের রিয়াদে অবস্থিত একটি সরকারি বিশ্ববিদ্যালয়।   পাকিস্তান   আন্তর্জাতিক ইসলামী বিশ্ববিদ্যালয়, ইসলামাবাদ- পাকিস্তানের ইসলামাবাদে একটি সরকারি বিশ্ববিদ্যালয়।  আরও দেখুন
বাংলাদেশ প্রতিদিন বাংলাদেশ থেকে প্রকাশিত বাংলা ভাষার দৈনিক সংবাদপত্র। এটির প্রকাশনা ২০১০ সালের চালু হয়। এটির ভারপ্রাপ্ত সম্পাদক হচ্ছেন, আবু তাহের। সংবাদপত্রের প্রকাশক হলেন, ময়নাল হোসেন চৌধুরী। এটি বাংলাদেশের সর্বাধিক প্রচারিত দৈনিক সংবাদপত্র।   পত্রিকার বিবরণ  বাংলাদেশ প্রতিদিন 'ব্রডশিট' আকারে মুদ্রিত হয়। এতে কলাম সংখ্যা ৮ এবং চার রঙে মুদ্রিত। এর নিয়মিত সংখ্যা ১২ পৃষ্ঠা।   নিয়মিত আয়োজন  বাংলাদেশ প্রতিদিনের নিয়মিত আয়োজনে রয়েছে-  খবর নগর জীবন সম্পাদকীয় খোলা কলাম রকমারি শোবিজ স্বাস্থ্য দেশগ্রাম মাঠে ময়দানে   প্রচার এবং পাঠকসংখ্যা  বাংলাদেশ প্রতিদিন বর্তমানে বাংলাদেশের সর্বাধিক প্রচারিত দৈনিক সংবাদপত্রে পরিণত হয়েছে । বর্তমানে এর প্রচার সংখ্যা সাড়ে পাঁচ লাখের বেশি। বিশ্ব জুড়ে বাংলা প্রত্রিকা গুলির মধ্যে আনন্দবাজার পত্রিকার পর  দ্বিতীয় বৃহত্তম সংবাদ পত্র প্রচার সংখ্যার বিচারে।  ইউরোপ সংস্করণ  ৪ অক্টোবর ২০১৮ সালে ইউরোপে সাপ্তাহিক দৈনিক হিসেবে বাংলাদেশ প্রতিদিন যাত্রা শুরু করে। এটি লন্ডন থেকে প্রকাশিত হয়।   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ   তথ্যসূত্র    বহিঃসংযোগ   বাংলাদেশ প্রতিদিন এর ওয়েবসাইট  পত্রিকার ই সংস্করণ  বিষয়শ্রেণী:২০১০-এ প্রতিষ্ঠিত বিষয়শ্রেণী:বাংলা ভাষার সংবাদপত্র বিষয়শ্রেণী:ঢাকার সংবাদপত্র বিষয়শ্রেণী:সংবাদ সংস্থা বিষয়শ্রেণী:ঢাকার গণমাধ্যম বিষয়শ্রেণী:বাংলাদেশের সংবাদপত্র বিষয়শ্রেণী:২০১০-এ প্রতিষ্ঠিত সংবাদপত্র বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র বিষয়শ্রেণী:বাংলাদেশে প্রকাশিত দৈনিক সংবাদপত্র বিষয়শ্রেণী:২০১০-এ বাংলাদেশে প্রতিষ্ঠিত
কারুহ দ্বীপ () কুয়েতের একটি দ্বীপ, যা এই অঞ্চলে প্রচুর পরিমাণে পাওয়া পেট্রোলিয়াম সেডিমেন্টের (আরবিতে কার নামে পরিচিত) জন্য এই নাম পেয়েছে। এটি নয়টি দ্বীপের মধ্যে সবচেয়ে ছোট এবং কুয়েতের মূল ভূখণ্ড থেকে সবচেয়ে দূরে অবস্থিত। এটি মূল ভূখণ্ডের উপকূল থেকে ৩৭.৫ কিলোমিটার পূর্বে এবং উম্ম আল মারাদিম দ্বীপের উত্তর-পূর্বে ১৭ কিলোমিটার দূরে অবস্থিত। দ্বীপটির দৈর্ঘ্য প্রায় ২৭৫ মিটার এবং প্রস্থে ১৭৫ মিটার (মোট এলাকা প্রায় ৩.৫ হেক্টর)। এই দ্বীপটি গালফ ওয়ার চলাকালীন ইরাকের কাছ থেকে মুক্তিপ্রাপ্ত কুয়েতের প্রথম অঞ্চল ছিল। এটি ১৯৯১ সালের ২১ জানুয়ারি মুক্ত করা হয়।  আরও দেখুন  তথ্যসূত্র  বহিঃসংযোগ  কারুহ দ্বীপ মুক্তির ছবি   জাজিরাত কারুহ বাতিঘরের ছবি   বিষয়শ্রেণী:কুয়েতের জনবসতিহীন দ্বীপ বিষয়শ্রেণী:কুয়েতের বাতিঘর
৫নং ভাঙ্গামোড় ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।  নামকরণ এলাকাটি ইতিপূর্ব হতে ধরলা নদীর কবলে এবং নদী ভাঙ্গন ছিল এলাকাটির প্রধান সমস্যা। এ ভাঙ্গাকে কেন্দ্র করে অত্র এলাকার নাম হয় ভাঙ্গামোড়। ভাঙ্গামোড় মৌজার নামে ইউনিয়ন পরিষদের নাম করন করা হয় ভাঙ্গামোড় ইউনিয়ন পরিষদ।  অবস্থান উত্তরে কাশীপুর ইউনিয়ন দক্ষিনে ধরলা নদী ও হোলো খানা ইউনিয়ন পূর্বে হাসনাবাদ ইউনিয়ন পশ্চিমে ছিট ডাসিয়ার ছড়া (ভারত) ও বড়ভিটা ইউনিয়ন।  সাধারণ তথ্য  জমির পরিমানঃ  ১.০৩ একর।  গ্রামের সংখ্যাঃ ৮৫টি  মৌজার সংখ্যাঃ ১০টি  পরিবারের সংখ্যাঃ  ৬৪৩৩টি।  মোট ভোটার সংখ্যাঃ  ১৮.৬৬৪টি  মোট খানার সংখ্যাঃ  ৬৪৩৩টি।  প্রতিষ্ঠান  ইউনিয়ন পাবলিক লাইব্রেরীঃ ০১টি  ইউনিয়ন ফেডারেশন অফিসঃ ০১টি  কমিউনিটি ক্লিনিকঃ ০৩টি  এতিমখানাঃ ০২টি  ব্যাংকঃ ০১টি  সাংস্কুতিক সংগঠন-১টি।  যোগাযোগ ব্যবস্থা কুড়িগ্রমি ও ফুলবাড়ী উপজেলা হতে স্থল পথে যাওয়া যায়। ইউনিয়ন পরিষদ হইতে উপজেলা সদরের দুরত্ব ১০ কিলোমিটার (প্রায়) এবং ইউনিয়ন পরিষদ হতে জেলা পরিষদের দুরত্ব      ৩০ কিলোমিটার (প্রায়)। নৌ পথে  খোচাবাড়ী ঘাট হইতে কুড়িগ্রাম(ধরলা নদী পথ)।  ধর্মীয় অবস্থা  মসজিদঃ ৫৫টি  মন্দিরঃ ১০টি  সরকারী কবর স্থানঃ  শ্নাশান ঘাটঃ ০২টি।  হাট বাজার  সরকারী হাটবাজারঃ ০৩টি। তন্মধ্যে-খড়িবাড়ী হাট।  বে-সরকারী হাটবাজারঃ০৪টি।   দর্শনীয় স্থান   ধরলা নদী   আরও দেখুন   কুড়িগ্রাম জেলা  ফুলবাড়ী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:ফুলবাড়ী (কুড়িগ্রাম) উপজেলার ইউনিয়ন
থাইউয়েন পুরাতন মসজিদ () চিনের শানসি প্রদেশের থাইউয়েনের জিংহুয়ালিং শহরে অবস্থিত একটি মসজিদ। মসজিদটি চিংশিউ মসজিদ নামেও পরিচিত।   ইতিহাস  তাং রাজবংশের(৬১৮-৯০৭) শাসনকালের  ৮ম শতাব্দীতে মসজিদটি প্রতিষ্ঠিত করা হয়। পরবর্তীতে একাদশ শতাব্দীর পরে মসজিদটিকে বেশ কয়েকবার সংস্কার ও পুনর্গঠন করা হয়। বর্তমান ভবনটি  মিং রাজবংশের সময় নির্মাণ করা।   স্থাপত্য  মসজিদটি ঐতিহ্যবাহী চীনা স্থাপত্য শৈলীর আদলে নির্মাণ করা হয়েছে। মসজিদটি ৪৬০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি একসাথে নামাজ আদায় করতে পারে। মসজিদের দুটি উঠান আছে। প্রধান ভবনে প্রবেশদ্বার, নামাজঘর, খুতবা দেওয়ার ঘর, ইমামের থাকার ঘর, গোসলখানা, সভাকক্ষ, অযুখানা এবং অন্যান্য সুবিধা আছে। মসজিদে চিং রাজবংশ (১৬৪৪-১৯১১) এবং মিং রাজবংশের (১৩৬৮-১৬৪৪) অনেক ধুনুচি এবং শিলালিপি আছে। মসজিদে হাতে লেখা কুর‍আন আছে।  নামাজঘরটি ঐতিহ্যবাহী চীনা, আরবি এবং ইসলামী স্থাপত্য শৈলীর সংমিশ্রণে তৈরি করা হয়েছে। সজ্জিত তোরণের দরজায় মসজিদের নামের ফলক আছে। মসজিদের স্বতন্ত্র বৈশিষ্ট্যটি হল ভিতরে থেকে কোনও ইট দেখা যায় না এবং বাইরে থেকে কোন কাঠ দেখা যায় না।  থাইউয়েনের রেলস্টেশন থেকে পশ্চিম দিকে মসজিদটি  অবস্থিত।   চিত্রশালা    আরও দেখুন   চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ বিষয়শ্রেণী:৮ম শতাব্দীর মসজিদ
thumb|ক্রিটো শুরুর পৃষ্ঠা ক্রিটো () (  or  ;  ) হচ্ছে প্রাচীন গ্রিক দার্শনিক প্লেটোর একটি কথোপকথন। সক্রেটিসের ধনী বন্ধু ক্রিটো তাকে জেল থেকে পালিয়ে এথেন্স ত্যাগ করার জন্য বললে সক্রেটিস তা দৃঢ়তার সংঙ্গে প্রত্যাখান করেন এ সম্পর্কেই প্লেটোর এ বইটি রচিত।  তথ্যসূত্র  বিষয়শ্রেণী:রাজনৈতিক দর্শনের বই বিষয়শ্রেণী:প্লেটোর কথোপকথন বিষয়শ্রেণী:প্রাচীন গ্রিসের রাজনৈতিক দর্শন বিষয়শ্রেণী:সক্রেটিয় কথোপকথন বিষয়শ্রেণী:রাজনৈতিক দর্শন
সানস্টার (সান স্টার নামেও লেখা হয়), SUNSTER  (পূর্বে সান•স্টার), ফিলিপাইনের একটি ইংরেজি ভাষার সংবাদপত্র। সংবাদপত্রটি সেবু সিটি ভিত্তিক।   আঞ্চলিক    সানস্টার সেবু  সানস্টার দাভাও  সানস্টার ম্যানিলা  সানস্টার ডুমাগুয়েতে  সানস্টার ব্যাকোলোড  সানস্টার ইলোইলো  সানস্টার বাগুইও  SunStar Cagayan de Oro  সানস্টার পাম্পাঙ্গা  সানস্টার পাঙ্গাসিনান  সানস্টার ট্যাক্লোবান  সানস্টার জাম্বোয়াঙ্গা   তথ্যসূত্র    বহিঃসংযোগ      বিষয়শ্রেণী:ফিলিপাইনের ইংরেজি ভাষার সংবাদপত্র বিষয়শ্রেণী:ফিলিপাইনের জাতীয় সংবাদপত্র বিষয়শ্রেণী:১৯৮২-এ প্রতিষ্ঠিত সংবাদপত্র বিষয়শ্রেণী:সেবু সিটি ভিত্তিক কোম্পানি
স্মৃতি "সিমি" মেহরা (জন্ম ২১শে মে ১৯৭২) হলেন ভারতের প্রথম মহিলা যিনি মহিলাদের জন্য বিশ্বের শীর্ষস্থানীয় গলফ ট্যুর, মার্কিন যুক্তরাষ্ট্রের এলপিজিএ ট্যুরের সদস্য হয়েছেন। তিনি "ভারতে মহিলা গলফের পথিকৃৎ এবং স্তম্ভ" হিসাবে স্বীকৃত। তিনি কলকাতায় জন্মগ্রহণ করেন এবং ১৯৯৪ সালে পেশাদার হওয়ার আগে কলকাতা বিশ্ববিদ্যালয়ে পড়াশোনা করেন। খেলোয়াড় জীবন মেহরা ১৯৯৬ সালে একবার দ্বিতীয় স্তরের ফিউচার ট্যুর জিতেছিলেন। এর পরেই তিনি প্রধান এলপিজিএ ট্যুরে খেলার জন্য উন্নীত হন। এটি তিনি ১৯৯৭ - ১৯৯৯ সাল এবং তারপরে ২০০১ - ২০০৪ সাল পর্যন্ত খেলেছিলেন। তিনি ২০০৫ সালে কাঁধের অস্ত্রোপচার করিয়েছিলেন এবং ২০০৬ সালে ফিউচার ট্যুরে আবার খেলেছিলেন, শীর্ষ স্তরে তাঁর স্থান পুনরুদ্ধারের আশায়।  ২০০৫ সালের অক্টোবরে, মেহরা তাঁর নিজ দেশের শীর্ষ স্তরের মহিলা গলফ প্রদর্শনের জন্য ভারতের প্রথম মহিলা পেশাদার স্কিনস গেমে এলপিজিএ ট্যুর গলফার হিদার ডালি-ডোনোফ্রিও, হিলারি লুঙ্কে এবং সেলেস্টে ট্রোচের সঙ্গে খেলেছিলেন। সম্মাননা ২০১২ সালে, হিরো-ডব্লিউজিএআই পুরস্কার বিতরণ অনুষ্ঠানে মেহরা "বর্ষ সেরা খেলোয়াড়" নির্বাচিত হন। মহিলাদের প্রো ট্যুরকে স্থিতিশীল অবস্থায় রাখা দলের অংশ হিসেবে তাঁকে কৃতিত্ব দেওয়া হয়েছিল। তিনি ১৫টি ইভেন্টে খেলেছেন এবং এর মধ্যে সাতটি জিতেছেন। কাজ নিজের অ্যাথলেটিক কৃতিত্বের পাশাপাশি, মেহরা ভারতীয়  মহিলা গলফ অ্যাসোসিয়েশনের সহ-প্রতিষ্ঠার মাধ্যমে গলফ বিশ্বকে প্রভাবিত করেছিলেন। এই অ্যাসোসিয়েশনের মাধ্যমে ভারতের মহিলা গলফারদের কাছে গলফ খেলায় একটি পেশা তৈরি করার সুযোগ এসেছিল।   ব্যক্তিগত  মেহরা রয়্যাল ক্যালকাটা গলফ ক্লাবে গলফ খেলতে শিখেছিলেন, তাঁর মা বিলি মেহরার থেকে তিনি অনুপ্রাণিত হয়েছিলেন। বিলি দক্ষিণ-পূর্ব এশিয়ার একজন নেতৃস্থানীয় অপেশাদার গলফার ছিলেন। মেহরা ভারতের গলফ ফাউন্ডেশনের মাধ্যমে সুবিধাবঞ্চিত শিশুদের পড়িয়ে তাঁর অবসর সময় কাটান।   অপেশাদার জয়    ১৯৯৩ মালয়েশিয়ান জাতীয় চ্যাম্পিয়নশিপ  ১৯৯৪ ভারতীয় জাতীয় ম্যাচ প্লে চ্যাম্পিয়নশিপ, ভারতীয় জাতীয় স্ট্রোক প্লে চ্যাম্পিয়নশিপ   পেশাদার হিসেবে জয়    ফিউচার ট্যুর জয়    ১৯৯৬ গ্রিন মাউন্টেন ন্যাশনাল ফিউচার গলফ ক্লাসিক  ২০০৪ ফ্রাই ক্লাসিক, হান্টার্স ওক ফিউচার গলফ ক্লাসিক   অন্যান্য জয়    ২০০২ মালয়েশিয়ান ওপেন   দলগত উপস্থিতি  পেশাদার   বিশ্বকাপ (ভারতের প্রতিনিধিত্ব): ২০০৮   তথ্যসূত্র    বহিঃসংযোগ   LPGA.com মেহরা এবং ভারতীয় গলফ সম্পর্কে নিবন্ধ বিষয়শ্রেণী:২০শ শতাব্দীর ভারতীয় নারী বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:কলকাতার ক্রীড়াবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের গলফ খেলোয়াড় বিষয়শ্রেণী:কলকাতার নারী ক্রীড়াবিদ
আতাউল্লাহ মসজিদ ভারতের উত্তর প্রদেশের জৌনপুরে অবস্থিত । এটি ১৪ শতকের মসজিদের মধ্যে একটি। এটি শাহী কিলা, জৌনপুর থেকে ৩০০ মিটার দূরে। এটি জৌনপুর থেকে ২.২ কিমি উত্তর-উত্তরপূর্বে, জাফরাবাদের উত্তর-পশ্চিমে ৭.৩ কিমি, মারিয়াহুর উত্তর-উত্তরপূর্বে ১৬.৮ কিমি, কিরাকাতের ২৩.৬ কিমি পশ্চিম-উত্তর-পশ্চিমে কিমি অবস্থিত।ACME MApper   বর্ণনা  ১৩৭৭ সালে, ফিরুজ শাহ তুঘলক আটলা দেবী মন্দির নামে একটি পুরানো নির্জন, জরাজীর্ণ মন্দিরের ধ্বংসাবশেষের উপর মসজিদের ভিত্তি স্থাপন করেছিলেন এবং মসজিদটি ১৪০৮ সালে জৌনপুর সলতনতের সুলতান নাসেরুদ্দীন ইব্রাহীম শাহ শরকী দ্বারা সম্পন্ন হয়েছিল।  এর উচ্চতা ১০০ ফুটের বেশি। প্রবেশের জন্য তিনটি বিশাল গেটওয়ে রয়েছে। মসজিদটির মোট পরিধি ২৪৮ ফুট। ১৩৯৩ খ্রিস্টাব্দে ফিরোজ শাহ এর নির্মাণ কাজ শুরু করে।  মসজিদের কেন্দ্রীয় আঙিনায় মাদারসা দিন দুনিয়া নামে একটি মাদ্রাসা অবস্থিত। মসজিদটি ভারতের প্রত্নতাত্ত্বিক জরিপ অধিদপ্তরের (ইউপি)।Directorate of Archaeology (Uttar Pradesh): List of Monuments/Sites of archaeological survey of India  এবং ভারতের প্রত্নতাত্ত্বিক জরিপ বিভাগের স্মৃতিস্তম্ভের তালিকায় রয়েছে।    স্থাপত্য  কেন্দ্রীয় গম্বুজটি মাটি থেকে প্রায় ১৭ মিটার উঁচু, কিন্তু লম্বা টাওয়ারের কারণে (২৩ মিটার) সামনে থেকে দেখা যায় না।   আরও দেখুন   জামে মসজিদ, জৌনপুর   তথ্যসূত্র    বহিঃসংযোগ    আতাউল্লাহ মসজিদ/জৌনপুর  জৌনপুরের শরকী রাজ্যের ওয়ারিশ  কলম্বিয়া শিক্ষা নিবন্ধ  বিষয়শ্রেণী:উত্তরপ্রদেশের মসজিদ বিষয়শ্রেণী:১৪শ শতাব্দীর মসজিদ বিষয়শ্রেণী:১৪০৮-এ সম্পন্ন মসজিদ বিষয়শ্রেণী:১৪০৮-এ ভারতে প্রতিষ্ঠিত
কেশব মহন্ত (; ) অসমের একজন কবি, গীতিকার ও শিক্ষাবিদ। তিনি প্রকৃতি ও মানবতাকে নিয়ে অসংখ্য গান রচনা করেছেন। বিভিন্ন পুরস্কার ও সম্মান ছাড়াও অসমীয়া সাহিত্যের জন্য ২০০১ সন থেকে অসম সরকারের নিকট সাহিত্যিক পেঞ্চন লাভ করেন।  জন্ম ও শৈশব ১৯২৬ সনের ২০ জানুয়ারি তারিখে অসমের শোণিতপুর জেলার মিজিকাজান চা-বাগানে কেশব মহন্তের জন্ম হয়। তার পিতার নাম থানেশ্বর মহন্ত। মাগুর মরা প্রাইমারী বিদ্যালয় থেকে প্রাথমিক শিক্ষা সমাপ্ত করে ১৩৭ সনে শতিয়া মজলীয়া সরকারী বিদ্যালয়ে নামভর্তী করেন। ১৯৪৪ সনে মেট্রিকুলেশন ডিগ্রী সমাপ্ত করে ১৯৪৬ সনে গুয়াহাটির কটন কলেজ থেকে আই.এ পরিক্ষায় উত্তীর্ণ হন। ১৯৫৬ সনে বি.এ ডিগ্রী লাভ করেন।  কর্মজীবন ১৯৫২ সনে জামুগুরী উচ্চতর মাধ্যমিক বিদ্যালয়ে শিক্ষক রুপে যোগদান করেন। তারপর ১৯৫৬ সনে গুয়াহাটি ডনবস্কো স্কুলে শিক্ষক রুপে যোগদান করেন। ১৯৫১ সনে গুয়াহাটি বিশ্ববিদ্যালয়ে প্রকাশক-অনুবাদক রুপে কার্যনির্বাহ করেন। ১৯৭২-১৯৭৭ সন পর্ষন্ত বি.বরুয়া মহাবিদ্যালয়ে প্রবক্তা রুপে কাজ করেন। ১৯৮৪ সনে গুয়াহাটি বিশ্ববিদ্যালয় থেকে প্রকাশন বিষয়া রুপে অবসর গ্রহণ করেন। তিনি লুইত, প্রবাহ, মুখপত্র, নতুন সাহিত্য ইত্যাদি আলোচনী পত্রিকায় সম্পাদক রুপেও কাজ করেছেন।  মৃত্যু ২০০৬ সনের ৩০ মার্চ তারিখে গুয়াহাটির নীগাজী পাম বাসগৃহে তার মৃত্যু হয়। কেশব মহন্তের সাহিত্যিক অবদান গীত  রোদ জিকিমিকি বুকুত এজাক ধুমুহা  কুঁয়লী আঁতরি যা মোর যে কিমান হেঁপাহ  দিশ ধবলীবরণ  কবিতা  মোর শুকান কলিজাত কুঁহিপাত আগন্তুক আমার পৃথিবী তোমার তেজ  অনুবাদ সাহিত্য মানর জাতির শত্রু  যোগাযোগ সজ আচরণ ঘঁরিয়ালর মুখত বেলি হিউয়েন চাঙর ভারত যাত্রা এটা ধুনীয়া মাছ পক্ষীরাজ ঘোঁরা কিনো গুয়ালর গালি রক্তকরবী  শিশু সাহিত্য বেলি ওলোয়ার হাঁহি  মা আমি শদিয়ালৈ যামেই ইমান যে কি হিঃ হিঃ  গীত রচনা করা কয়েকটি চলচ্চিত্র স্মৃতির পরশ ভক্ত প্রহ্লাদ আমার ঘর মাক আরু মরম আজলী নবৌ ওপজা সোণর মাটি ককাদেউতা নাতি আরু হাতী অভিমান অরণ্য এন্থনী মোর নাম  সম্মান ও পুরস্কার ১৯৮৭ সনে তোমার তেজ নামক কবিতার জন্য অসম সাহিত্য সভা থেকে রঘুনাথ চৌধারী পুরস্কার লাভ করেন। ১৯৯৩ সনে মোর যে কিমান হেপাহ গীতের পুথির জন্য সাহিত্য অকাদেমি পুরস্কার লাভ করেন। ২০০০ সনে অসম সরকার থেকে বিষ্ণু রাভা পুরস্কার লাভ করেন।  ২০০১ সনে অসম সরকার থেকে সাহিত্যিক পেন্শন লাভ করেন। ১৯৭৫ সনে অসম সাহিত্য সভার কবি সন্মিলনে সভাপতিত্ব করেন।  তথ্যসূত্র
বাঁদনা পরব বা বাঁধনা পরব ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলা, ঝাড়গ্রাম জেলা, বাঁকুড়া জেলা, পশ্চিম মেদিনীপুর জেলা এর কুড়মি, বাউরি, রাজোয়ার, সাঁওতাল, নাপিত, কুইরি, বাগাল, কুমহার, গোয়ালা, ভূমিজ, লোধা, বাগদি, মুন্ডা প্রভৃতি জাতির কৃষিভিত্তিক উৎসব। প্রতি বছর কার্তিক মাসের অমাবস্যার রাত্রে অনুষ্ঠিত কালীপূজার পরদিন বাঁদনা পরব পালিত হয়ে থাকে। এই উৎসবে যে গান গাওয়া হয়, তাকে অহিরা গান বলা হয়।   গঠপূজা  অমাবস্যার দিন গোয়ালের সবচেয়ে বৃদ্ধ গরু বা মোষের শিংয়ে কড়চার তেল মাখিয়ে গোয়ালের অন্য গরুদের শিংয়ে তেল মাখানো হয়। বিকেলবেলায় গ্রামের মোড়ে গরুগুলিকে একত্র করা হয়। মাঠের ভেতরে চালের গুঁড়ো দিয়ে ঘর কেটে ছাঁদনদড়ি ও বাঁধনদড়ির পূজা করা হয়ে থাকে। এই পূজাকে গঠপূজা বলা হয়। পূজা শেষ হলে চোকপুরা বা আলপনা এঁকে তার ভেতরে ডিম রেখে দেওয়া হয়। এরপর ঢাক, ঢোল প্রভৃতি বাদ্যযন্ত্র বাজানো হলে গরুগুলি ছুটোছুটি শুরু করে দেয়। কোন গরু সেই ডিম মাড়িয়ে দেয় সেই দিকে লক্ষ্য রাখা হয় এবং সেই গরুর মাথায় তেল, সিঁদুর ও ধানের শীষ দিয়ে সাজানো হয়।তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯   কাঁচিজিয়ারি  অমাবস্যার সন্ধ্যাবলায় বাড়ির বিভিন্ন অংশ, তুলসীতলা, কুয়ো তলা প্রভৃতি স্থানের জানালায় কাঁঠাল বা শাল গাছের পাতায় চালের গুঁড়োর ভেতরে সলতে দিয়ে প্রদীপ জ্বালানো হয়। এই রীতিকে কাঁচিজিয়ারি বলা হয়ে থাকে।   জাগরণ  রাত্রে গৃহিনীরা নতুন বস্ত্র পরিধান করে কুলোয় ধান, দূর্বা, আমের পল্লব, হলুদ জল ও ধূপ ধূনা দিয়ে নিম্নে বর্ণিত ছড়া সুর করে গেয়ে গরুকে বরণ করেন। গভীর রাতে গোয়ালে ঘিয়ে প্রদীপ জ্বেলে ও উঠোনে কাঠের আগুন জ্বেলে রাখা হয়। যুবকেরা বাড়িতে বাড়িতে গরুদের জাগিয়ে রাখতে যান। এই যুবকদের ধাঁগড়িয়া বা ধাঁগড় বলা হয়। তারা অহিরা গান করে ও বাজনা বাজিয়ে বাড়িতে বাড়িতে গেলে গৃহস্থরা তাদের স্বাগত জানান। গৃহবধূরা পিটুলী গোলার সঙ্গে চালের গুঁড়ো মিশিয়ে ধাঁগড়িয়াদের সঙ্গে হোলি খেলেন।   গরইআ গঁসাই পূজা  অমাবস্যার পরের দিন লাঙল, জোয়াল, মই প্রভৃতি চাষের যন্ত্রপাতি পরিষ্কার করা হয়। গৃহকর্তা জমি থেকে এক আঁটি ধান কেটে এনে ধানের শীষ দিয়ে অলঙ্কার তৈরী করে গরু বা মোষের শিংয়ে পরিয়ে দেওয়া হয়। চাষের যন্ত্রপাতিগুলিকে পূজার পরে ঘরের ছাদে রেখে আসা হয়। এগুলিকে মাঘ মাসের প্রথম দিনে হারপুহ্নার দিনে নামিয়ে আনা হয়।   গরুখুঁটা  গরইআর পরের দিনে গরুখুঁটা বা কাড়াখুঁটা নামক বর্ণাঢ্য অনুষ্ঠান সম্পন্ন হয়। এই খুঁটানের মূল উদ্দেশ্য হলো গরু বা কাড়াকে অন্য পশুর সাথে লড়াই করার কৌশল সেখানো ।। অনুষ্ঠানে কিছু গরু বা কাড়া(পুরুষ মহিষ) নির্বাচন করে তাদের গায়ে লাল ছোপ এবং কপাল ও শিংয়ে তেল ও সিঁদুর লাগিয়ে গলায় মড়িঅর(ধান গাছের তৈরি মালা), বেঁধে তাদের খুঁটিতে বেঁধে রাখা হয়। এরপর গরুর সামনে চামড়া রেখে চারদিক থেকে বিভিন্ন বাদ্যযন্ত্র বাজিয়ে গরুগুলিকে উত্তেজিত করলে সেগুলি চামড়াগুলিকে গুতো দিতে দিতে ক্লান্ত হয়ে পড়ে। সেই সঙ্গে চলে অহিরা গান ও নাচ।   তথ্যসূত্র    আর পড়ুন  দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪, পৃষ্ঠা ৭১, ৭২  বিষয়শ্রেণী:পশ্চিমবঙ্গের সংস্কৃতি বিষয়শ্রেণী:ঝাড়খণ্ডের সংস্কৃতি বিষয়শ্রেণী:পুরুলিয়া জেলার উৎসব
অন্তর জ্বালা মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী। বাংলাদেশের ১২০টি প্রেক্ষাগৃহে মুক্তি পাওয়া চলচ্চিত্রতি নির্মাণে ২ কোটি টাকা ব্যয় হয়। এটা মালেক আফসারীর পরিচালনায় চব্বিশতম চলচ্চিত্র। এটি ২০০৬ সালে মুক্তিপ্রাপ্ত তামিল সিনেমা ভেয়িল এর পুন:নির্মাণ।   অভিনয়শিল্পী   জায়েদ খান - আলাল  পরীমনি - সোনা  অমিত হাসান  জয় চৌধুরী  মৌমিতা মৌ  মাহমুদুল ইসলাম মিঠু  রেহানা জলি  সাঙ্কো পাঞ্জা  চিকন আলী  জ্যাকি আলমগীর   সঙ্গীত  চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলুগু ভাষার চলচ্চিত্র ভেয়িল-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়।   গানের তালিকা    তথ্যসূত্র    বহিঃসংযোগ        বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:মালেক আফসারী পরিচালিত চলচ্চিত্র
টর ফোন হচ্ছে একটি স্মার্টফোন যা টর নেটওয়ার্ক দিয়ে সব  ইন্টারনেট সংযোগ চালায়। ২০১৬ সালে মুক্ত করা একটি প্রোটোটাইপ ফোন ছিল টর প্রকল্প এর তৈরি প্রথম টর ফোন স্মার্টফোন, যা ব্যবহারকারীদের গোপনীয়তার জন্য টরের মাধ্যমে ইন্টারনেট সংযোগ নেয়া যেত। ২০১৪ সালে টর ফোনে কাজ শুরু হয়, এবং ২০১৬ সালে একটি টর প্রকল্প একটি "টর-সক্ষম অ্যান্ড্রয়েড ফোন প্রোটোটাইপ" ঘোষণা করে। প্রকল্পটির নেতৃত্বে ছিলেন মাইক পেরি, যিনি টর ব্রাউজারের কর্মকর্তা।    পটভূমি  টোর ফোনটি টর নেটওয়ার্কের মাধ্যমে ইন্টারনেট সংযোগগুলি রুট করার জন্য একটি স্মার্টফোনকে বোঝায়, উদাহরণস্বরূপ অরবট অ্যাপ্লিকেশন এবং অ্যান্ড্রয়েড ভিপিএন সেটিংস ব্যবহার করে,  যদিও ডেভেলপার মাইক পেরি অনুসারে, অ্যান্ড্রয়েডের ভিপিএন এপিআইগুলি সুরক্ষিত ছিল না এবং বুটে ডেটা ফাঁস হতে পারে, যা অরবটকেও প্রভাবিত করে।   প্রোটোটাইপ টোর ফোনটি কপারহেডস-এর উপর ভিত্তি করে তৈরি হয়েছিল, যা অতিরিক্ত সুরক্ষা বৈশিষ্ট্য যুক্ত করেছিল।   তথ্যসূত্র      বাহ্যিক সংযোগগুলো    মিশন ইমপ্রোবাবল গিটহাব  মিশন ইমপ্রোবাবল গিটহাবব  বিষয়শ্রেণী:মুক্ত সফটওয়্যার বিষয়শ্রেণী:টর (বেনামী নেটওয়ার্ক) বিষয়শ্রেণী:বেনামী নেটওয়ার্ক বিষয়শ্রেণী:গোপনীয়তা সফটওয়্যার বিষয়শ্রেণী:নিরাপদ যোগাযোগ
দোনেৎস্ক (ইতোপূর্বে আলেকসান্দ্রোভকা, হুয়েভস্কা,ইয়ুজভকা,স্তালিন ও স্তালিনো নামে পরিচিত)  পূর্ব ইউক্রেনের একটি শিল্প শহর। বিতর্কিত দোনেৎস্ক অঞ্চলে কালমিয়াস নদীর তীরে শহরটি অবস্থিত। আন্তর্জাতিকভাবে ইউক্রেনের শহর হিসাবে স্বীকৃতি পেলেও দোনেৎস্ক প্রজাতন্ত্র একে নিজেদের রাজধানী হিসেবে অভিহিত করেছে।  ২০২০ সালের হিসাব অনুযায়ী এর জনসংখ্যা  ৯,০৮,৪৫৬।  ২০০১ সালের আদমশুমারি অনুযায়ী দোনেৎস্ক ইউক্রেনের পঞ্চম বৃহত্তম শহর।  দোনেৎস্ক ঐতিহাসিকভাবে দোনেৎস্ক অব্লাস্টের কেন্দ্র। এর পাশে অবস্থিত মাকিভকা আরেকটি গুরুত্বপূর্ণ শহর। দোনেৎস্ক ইউক্রেনের গুরুত্বপূর্ণ অর্থনৈতিক, শিল্প ও বৈজ্ঞানিক কেন্দ্র।  ভারী শিল্প ও দক্ষ জনশক্তি শহরটির অন্যতম বৈশিষ্ট্য। ২০১২ সালে জাতিসংঘের প্রতিবেদন অনুযায়ী, দোনেৎস্ক পৃথিবীর দ্রুততম ক্ষয়িষ্ণু শহরগুলোর একটি।   রুশ সাম্রাজ্যের ইউরোপীয় অংশের দক্ষিণ প্রান্তে স্থাপিত বসতির নাম ১৭৭৯ সালে প্রথম আলেকসান্দ্রোভকা নামে উল্লেখ করা হয়েছিল। ঐ সময় ক্যাথরিন দ্য গ্রেট রুশ সাম্রাজ্যের একচ্ছত্র অধিপতি ছিলেন। ১৮৭৯ সালে ওয়েলস হতে আগত ব্যবসায়ী জন হিউজেস এ অঞ্চলে ইস্পাত কারখানা ও কতগুলো কয়লাখনি প্রতিষ্ঠা করলে তার সম্মানে এর নাম দেওয়া হয় হুয়েভস্কা বা ইয়ুজভকা। সোভিয়েত আমলে এখানে ইস্পাতশিল্পের প্রসার ঘটে। ১৯২৪ সালে ইয়ুজভকার নাম পাল্টে দেওয়া হয় স্তালিন। ১৯২৯ সালে স্তালিন নামটিতে ঈষৎ সংযোজন করে নাম দেওয়া হয় স্তালিনো। ১৯৩২ সালে একে দোনেৎস্ক অঞ্চলের কেন্দ্র হিসাবে স্বীকৃতি দেওয়া হয়। ১৯৬১ সালে স্তালিনোর নাম পাল্টে রাখা হয় "দোনেৎস্ক।"  ২০১৪ সালের এপ্রিল থেকে দোনেৎস্ক চলমান দোনবাস যুদ্ধের অন্যতম রণাঙ্গন হয়ে ওঠেছে। শহর এবং এর আশপাশের এলাকার নিয়ন্ত্রণ নেওয়ার জন্য ইউক্রেনের সেনাবাহিনী ও রাশিয়াপন্থী বিচ্ছিন্নতাবাদীদের মধ্যে চলমান। দোনেৎস্ক আন্তর্জাতিক বিমানবন্দর যুদ্ধের অন্যতম ক্ষেত্র হয়ে ওঠেছে। অসংখ্য মানুষ এ পর্যন্ত প্রাণ হারিয়েছেন। বিশেষত শহরের উত্তর-পশ্চিম এলাকা সম্পূর্ণ ধ্বংস হয়ে গেছে।  ইতিহাস  প্রতিষ্ঠা  thumb|left|এই বিল্ডিংটি পূর্বে ইয়ুজভকায় ব্রিটিশদের জন্য একটি ইংরেজিভাষী স্কুল ছিল thumb|left|ইয়ুজভকার  নভভি স্বেট  বিভাগের প্রধান রাস্তায় একটি বাজার। (১৮৮৭)  ওয়েলসের ব্যবসায়ী জন হিউজেসের উদ্যোগপরায়ণতার কারণে আলেকসান্দ্রোভকায় ইস্পাত ও কয়লাশিল্পের বিকাশ ঘটে। ১৮৬৯ সালে ইয়ুজভকা নামে শহরটি প্রতিষ্ঠিত হয়। শুরুতে ওয়েলস, বিশেষ করে মারথির টিডফিল থেকে অভিবাসীরা এখানে আগমন করে।   বিংশ শতাব্দীর শুরুতে ইয়ুজভকায় ৫০,০০০ বাসিন্দা বসবাস শুরু করে। ১৯১৭ সালে এটি নগরীর মর্যাদা লাভ করে।  দোনেৎস্কের স্থাপত্যকলায় আজও ব্রিটিশ ঐতিহ্য পরিস্ফুটিত হয়ে ওঠে।  তথ্যসূত্র  বহিঃসংযোগ  বিষয়শ্রেণী:ইউক্রেনের শহর বিষয়শ্রেণী:বিশেষ অর্থনৈতিক অঞ্চল
লীনা বা লীনা লা বিয়ানকা (জন্ম ৫ জানুয়ারী, ১৯৬৩) একজন প্রাক্তন পর্নোগ্রাফিক অভিনেত্রী।    প্রাথমিক জীবন  তিনি ডেনভার, কলোরাডোতে বড় হয়েছেন। তিনি ক্যালিফোর্নিয়ায় পূর্ণ-সময়ের পর্নোগ্রাফিক অভিনেত্রী হওয়ার আগে পর্নোগ্রাফি শিল্পের অপেশাদার দিক থেকে শুরু করেছিলেন, লীনা (১৯৯২) নামে একটি চলচ্চিত্রে তার পেশাদার পর্নোগ্রাফিক আত্মপ্রকাশের মাধ্যমে। "Leena"    তথ্যসূত্র    বহিঃসংযোগ          বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:কলোরাডোর পর্নোগ্রাফি চলচ্চিত্র অভিনয়শিল্পী বিষয়শ্রেণী:ডেনভারের অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন নারী
জুনিচিরো কোইযুমি (জাপানি ভাষায় 小泉純一郎 কোইজ়ুমি জুংইচিরোও) (জন্ম জানুয়ারি ৮, ১৯৪২) জাপানের একজন রাজনৈতিক ব্যক্তিত্ব। তিনি ২০০১ সাল থেকে ২০০৬ সাল অবধি জাপানের প্রধানমন্ত্রী হিসেবে দায়িত্ব পালন করেন।  বিষয়শ্রেণী:১৯৪২-এ জন্ম বিষয়শ্রেণী:জাপানের নেতা বিষয়শ্রেণী:২১শ শতাব্দীর জাপানের প্রধানমন্ত্রী বিষয়শ্রেণী:জাপানি বৌদ্ধ বিষয়শ্রেণী:২১শ শতাব্দীর জাপানি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাপানের পররাষ্ট্রমন্ত্রী বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
পুকুরিয়া বাংলাদেশের চট্টগ্রাম জেলার  বাঁশখালী উপজেলার অন্তর্গত একটি ইউনিয়ন।পুকুরিয়া ইউনিয়ন কে বাঁশখালীর আদর্শ ইউনিয়ন এবং আলেমদের আঁতুড়ঘর ও বলা হয়ে থাকে।পুকুরিয়া ইসলামের অন্যতম এক নিদর্শন।   আয়তন  পুকুরিয়া ইউনিয়নের আয়তন ৭,৫৭৮ একর (৩০.৬৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী পুকুরিয়া ইউনিয়নের মোট জনসংখ্যা ২৬,৮১০ জন। এর মধ্যে পুরুষ ১২,৮৮৪ জন এবং মহিলা ১৩,৯২৬ জন। মোট পরিবার ৫,২০৪টি।   অবস্থান ও সীমানা  বাঁশখালী উপজেলার সর্ব-উত্তরে পুকুরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের দক্ষিণে সাধনপুর ইউনিয়ন; পূর্বে সাতকানিয়া উপজেলার চরতী ইউনিয়ন; উত্তরে সাঙ্গু নদী ও আনোয়ারা উপজেলার হাইলধর ইউনিয়ন, বারখাইন ইউনিয়ন ও বরুমছড়া ইউনিয়ন এবং পশ্চিমে সাঙ্গু নদী ও আনোয়ারা উপজেলার বারখাইন ইউনিয়ন ও জুঁইদণ্ডী ইউনিয়ন অবস্থিত।   প্রশাসনিক কাঠামো  পুকুরিয়া ইউনিয়ন বাঁশখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:  দক্ষিণ বরুমছড়া  হাজিগাঁও  চন্দ্রপুর  লট চন্দ্রপুর  চাঁদপুর  পশ্চিম নাটমুড়া  নাটমুড়া  পুকুরিয়া   শিক্ষা ব্যবস্থা  ২০১১ সালের আদমশুমারি অনুযায়ী পুকুরিয়া ইউনিয়নের সাক্ষরতার হার ৪৬.৪%। এ ইউনিয়নে ১টি ফাজিল মাদ্রাসা, ১টি আলিম মাদ্রাসা, ৩টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।   শিক্ষা প্রতিষ্ঠান   মাদ্রাসা পুকুরিয়া মোখলেছিয়া মাদ্রাসা   পুকুরিয়া আনছারুল উলুম ফাজিল মাদ্রাসা  চাঁদপুর কিউ এইচ আর ডি ইউ আলিম মাদ্রাসা  মাধ্যমিক বিদ্যালয়  হাজিগাঁও বরুমচড়া স্কুল অ্যান্ড কলেজ   নাটমুড়া পুকুরিয়া উচ্চ বিদ্যালয়  হাজীগাঁও বরুমছড়া মোনায়েম শাহ আউলিয়া উচ্চ বিদ্যালয়  প্রাথমিক বিদ্যালয়  ৫ নং হাজীগাঁও সরকারি প্রাথমিক বিদ্যালয়  কাটগড় উত্তর পূর্ব সরকারি প্রাথমিক বিদ্যালয়  চন্দ্রপুর সরকারি প্রাথমিক বিদ্যালয়  চাঁদপুর সরকারি প্রাথমিক বিদ্যালয়  দক্ষিণ পুকুরিয়া সরকারি প্রাথমিক বিদ্যালয়  দক্ষিণ বরুমছড়া ১নং সরকারি প্রাথমিক বিদ্যালয়  দক্ষিণ বরুমছড়া ২নং প্রাথমিক বিদ্যালয়  দক্ষিণ হাজীগাঁও উত্তর বেলগাঁও সরকারি প্রাথমিক বিদ্যালয়  নাটমুড়া সরকারি প্রাথমিক বিদ্যালয়  পশ্চিম নাটমুড়া সরকারি প্রাথমিক বিদ্যালয়  পশ্চিম পুকুরিয়া সরকারি প্রাথমিক বিদ্যালয়  উত্তর পুকুরিয়া সরকারি প্রাথমিক বিদ্যালয়   যোগাযোগ ব্যবস্থা  পুকুরিয়া ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সকল প্রকার যানবাহনে যোগাযোগ করা যায়।   অর্থনীতি  পুকুরিয়া ইউনিয়নের দক্ষিণাংশে রয়েছে চাঁদপুর বেলগাঁও চা বাগান, উত্তরে সাঙ্গু নদী অবস্থিত। যেগুলোর বাংলাদেশের অর্থনীতিতে গুরুত্বপূর্ণ অবদান রয়েছে।   খাল ও নদী  পুকুরিয়া ইউনিয়নের উত্তর ও পশ্চিম পাশ দিয়ে বয়ে চলেছে সাঙ্গু নদী।   দর্শনীয় স্থান  পুকুরিয়া ইউনিয়নের দর্শনীয় স্থানগুলোর মধ্যে রয়েছে: চাঁদপুর বেলগাঁও চা বাগান  চাঁদপুর হযরত আবদুল কাদের জিলানী (রহ.) এর মাজার শরীফ   জনপ্রতিনিধি   বর্তমান চেয়ারম্যান: আসহাব উদ্দীন   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বাঁশখালী উপজেলার ইউনিয়ন